duefugler
Store norske leksikon,Biologi,Dyreriket,Ryggstrengdyr,Virveldyr,Fugler,Duefugler
Duefugler er en orden av fugler som omfatter duefamilien og de utdødde drontene. Duefuglene er middels store fugler med kort hals og korte ben med sitteføtter. De fleste er meget dyktige flygere. Nebbet er alltid kort, og ved basis har det et oppsvulmet, mykt hudparti, mens nebbspissen er hard og hornaktig.
Hos alle arter legges de to hvite eggene enten i hulrom av flere slag, på bakken eller i løst bygde reir ute på grenene i trær. Duefugler legger ofte flere kull egg per år. Mens ungene er små, mates de av begge foreldre med et oppgulp i form av et ostelignende sekret fra den fortykkede slimhinneveggen i kroen («duemelk»). Ordenen omfattet tidligere også sandhøns. Les mer i Store norske leksikon duefamilien dronter fugler